armvectores/hy_wikipedia_2023 huggingface dataset:
Սեմ Ադամսի մրցանակ

Սեմ Ադամսի մրցանակ (անգլ.՝ Sam Adams Award), ամենամյա մրցանակ որը հանձնվում է իր աշխատանքին արդար և բարեխիղճ մոտեցում ցուցաբերած հատուկ ծառայությունների պրոֆեսիոնալներին։ «Հետախուզության մեջ ազնվության և մաքրության համար» մրցանակը հանձնվում է Սեմ Ադամսի անվան կազմակերպության (անգլ.՝ Sam Adams Associates for Integrity in Intelligence), ԿՀՎ-ի մի խումբ պաշտոնաթող աշխատակիցների կողմից։ Մրցանակը իր անունը ստացել է ի պատիվ Վիետնամի պատերազմի ժամանակ ԿՀՎ իրազեկիչ Սեմյուել Ա․ Ադամսի։ Մրցանակը ունի սպիտակ մոմով մոմակալի տեսք, և հանձնվում է ամեն տարի սկսած 2002 թվականից։
Սեմ Ադամսի անվան կազմակերպության հիմնել է Ռեյ Մանգովերնը պարգևելու համար հետախուզության այն աշխատակիցներին, ովքեր գործել են ազնիվ և բարոյական նորմերից ելնելով, անկախ հետևանքներից։
2012, 2013 և 2014 թվականներին մրցանակը հանձնվել է Օքսֆորդի միջազգային ընկերությունում։


== Մրցանակակիրներ ==
2002: Քոլին Ռոուլի
2003: Քեթրին Գան
2004: Սիբել Էդմոնդս
2005: Կրեյգ Մյուրեյ
2006: Սեմյուել Պրովանս
2007: Էնդրյու Ուիլկի
2008: Ֆրանկ Գրեվիլ
2009: Լարի Վիլկերսոն
2010: Ջուլիան Ասանժ
2011: Թոմաս Էնդրյու Դրեյք
2012: Թոմաս Ֆինգար
2013: Էդվարդ Սնոուդեն
2014: Չելսի Մենինգ,
2015: Ուիլյամ Բինեյ


== Ծանոթագրություններ ==
Պուտա (Պեչորայի վտակ)

Պուտա (ռուս.՝ Пута), գետ Ռուսաստանում, հոսում է Ուստ-Ցիլեմսկի շրջանով, Կոմի Հանրապետությունով։ Գետաբերանը գտնվում է Պեչորա գետի ձախ ափին՝ 377 կմ հեռավորության վրա։ Գետի երկարությունը կազմում է 137 կմ, ջրհավաք ավազանը՝ 850 կմ2։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000080734
Կոդը ըստ հիդրոլոգիական հետազոտության (ՌԴ) — 103008073
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


=== Վտակներ (կմ գետաբերանից) ===
23 կմ գետ՝ Սիտկով (աջ)
41 կմ գետ՝ առանց համարի (ձախ)
47 կմ գետ՝ Միխինա Ռասսոխա (ձախ)
50 կմ գետ՝ Կլևանով (աջ)
107 կմ գետ՝ Փոքր Ռասսոխա (աջ)


== Ծանոթագրություններ ==
«Անկախ ոգի» մրցանակ լավագույն ռեժիսորի համար

«Անկախ ոգի» մրցանակը լավագույն ռեժիսորին՝ կինոմրցանակ, շնորհվել է 1986 թվականից լավագույն ռեժիսորական աշխատանքների համար։ Այժմյան սեփականատերը Բարրի Ջենկինսն է («Լուսնի լույս»)։ Հաղթանակների թվով ռեկորդակիրներն են՝ Կոեն եղբայրներ, Ալեքսանդր Փեյնը և Էնգ Լիը (երկու), անվանակարգերի քանակով՝ Թոդդ Հեյնսը և Գաս Վան Սենտը (հինգ)։


== Հաղթողներ և թեկնածուներ ==


=== 1980–ականներ ===


=== 1990–ականներ ===


== Ծանոթագրություններ ==


== Արտաքին հղումներ ==
Մրցանակի պաշտոնական կայք
Ռինիա զբոսայգի

Ռինիա զբոսայգի (ալբ․՝ Parku Rinia), Տիրանա քաղաքի կենտրոնական զբոսայգին է, որը կառուցվել է 1950 թվականին։ Տարածքը կազմում է 29,87 հեկտար (73,7 ակր)։


== Գտնվելու վայր ==

Զբոսայգին գտնվում է կենտրոնական հրապարակից 500 մետր հեռավորության վրա (1600 ֆոտ)։ Արևելքից սահմանակից է Դեշմորետ-է-Կոմբիտ-Բուլեվարդի, հարավից՝ Բուլևարդ-Ջերջի-Ֆիշտի և Բայրամ-Ցուրրի-Բուլեվարդի, արևմուտքից՝ Իբրահիմ Ռուգովի, հյուսիսից՝ Մուսլիմ-Շուրի հետ։


== Զբոսայգու պատմություն ==
Զբոսայգին կառուցվել է 1950 թվականին Երկրորդ համաշխարհային պատերազմից հետո քաղաքի վերակառուցման  քաղաքապետի ծրագրի շրջանակներում։ Կառուցվել է որպես ընտանեկան զբոսայգի, ուր Տիրանայի բնակիչները զբոսանքի պետք է տանեին իրենց երեխաներին։
1991 թվականին ԽՍՀՄ փլուզումից և երկրում կոմունիստական դարաշրջանի ավարտից հետո զբոսայգու տարածքում հայտնվեցին բազմաթիվ անօրինական կառույցներ։ Դրանք հիմնականում կրպակներ, բարեր և ռեստորաններ էին և զբոսայգին հայտնի դարձավ որպես քրեական հեղինակությունների հանգստի վայր։ 2000 թվականին Տիրանայի վերականգնման և վերակառուցման ընթացքում, այդ շինությունների մեծ մասը քանդվեց և զբոսայգին վերանախագծվեց։ Քանդվեցին շուրջ 130 շինություն և մաքրվեց ավելի քան 45000 քառակուսի մետր տարածք։


== Թայվանի ==

Զբոսայգու գլխավոր տեսարժան վայրերից է արևմտյան ծայրամասում գտնվող շինությունների համալիրը, որտեղ տեղակայված են սրճարաններ, ռեստորաններ, բոուլինգի սրահները, որոնք իրենց յուրահատուկ ճարտարապետական ոճի շնորհիվ նման են ոճրագործական որջի։ Այս շինությունների համալիրը կոչվում է Թայվանի կամ Թայվան։


== Ծանոթագրություններ ==
Իվան Աբրամով

Իվան Աբրամով (մարտի 14, 1955(1955-03-14), Մինսկ, Բելառուսական ԽՍՀ, ԽՍՀՄ - ապրիլի 14, 2008(2008-04-14), Մինսկ, Բելառուս), բելառուս տնտեսագետ, տնտեսագիտության դոկտոր։


== Կենսագրություն ==
Ծնվել է Մինսկում 1955 թվականի մարտի 14-ին։ 1976 թվականին ավարտել է Բելառուսի պետական տնտեսագիտական համալսարանը։ Թեկնածուական ատենախոսությունը պաշտպանել է 1982 թվականին «Նոր տեխնիկայի մշակների նյութական խթանումը»։ 1994 թվականի պաշտպանել է դոկտորական ատենախոսություն «Տնտեսական շրջափուլերը և ժողովրդական տնտեսության ուղղությունները (խորհրդային տնտեսության զարգացման օրինակով. 1951-1990 թթ.)»:
1977-2008 թվականներին աշխատել է Բելառուսի գիտությունների ազգային ակադեմիայի տնտեսագիտության ինստիտուտում, եղել նույն ինստիտուտի արդյունաբերական ներուժի արդյունավետության բաժնի վարիչ։
Աբրամովը զբաղվել է ԽՍՀՄ օրինակով տնտեսության շրջափուլերի հետազոտությամբ, ուսումնասիրել է ժողովրդական տնտեսության անհամաչափ զարգացման պատճառները, մշակել տնտեսության զարգացման տարբերակները մինչև 2000 թվականը։ Հիմնականում վերլուծելով արևմտաեվրոպական երկրների փորձը՝ փորձել է մշակել Բելառուսի տնտեսության զարգացման տարբերակները։ Հետազոտել է նաև ֆինանսաարդյունաբերական խմբերը, ներդրումային քաղաքականությունը, արտադրական ներուժի արդյունավետությունը։
1995 թվականին «ԽՍՀՄ զարգացման շրջափուլերը» մենագրության համար արժանացել է Կոնրադևի մեդալի, որը սահմանել է Ռուսաստանի գիտությունների ակադեմիան և Կոնրադև միջազգային հիմնադրամը։
Եղել է Բելառուսի գիտությունների ազգային ակադեմիայի դոկտորական ատենախոսությունների պաշտպանության խորհրդի քարտուղար, Բելառուսի պետական համալսարանի և Բելառուսի տնտեսագիտական համալսարանի ատենախոսությունների պաշտպանության խորհրդի անդամ, տնտեսագիտական բազմաթիվ հրատարակությունների փորձագիտական խմբի անդամ։ Հեղինակ է ավելի քան 140 գիտական աշխատանքի։


== Գրականություն ==
Республика Беларусь: Энциклопедия: В 6 т. / Г. П. Пашков;. — Минск: «Беларуская Энцыклапедыя» имени Петруся Бровки, 2006. — Т. 2. — С. 7. — 912 с. — ISBN 978-985-11-0371-9.


== Ծանոթագրություններ ==
Չերվոնի Պախար (գյուղ, Գլուխովի շրջան)

Չերվոնի Պախար (ուկրաիներեն՝ Червоний Пахар), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Չերվոնի Պախար գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզինո (այլ կիրառումներ)

Կոզինո, կարող է վերաբերել՝

Կոզինո - գյուղ Ռուսաստանի Մոսկվայի մարզի Կրասնոգորսկի շրջանի կազմում։
Կոզինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Կոզինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Ժիրայր Ալթունյան

Ժիրայր Թաթուլի Ալթունյան (օգոստոսի 23, 1946(1946-08-23), Երևան, Հայկական ԽՍՀ, ԽՍՀՄ - հուլիսի 15, 2020(2020-07-15), Երևան, Հայաստան), Թաթուլ Ալթունյանի անվան երգի-պարի պետական համույթի գեղարվեստական ղեկավար։ Հայաստանի Հանրապետության արվեստի վաստակավոր գործիչ։
Հայ խմբավար, մանկավարժ, ԽՍՀՄ (1965) և ՀԽՍՀ (1945) ժողովրդական արտիստ Թաթուլ Ալթունյանի որդին է, Հայաստանի Հանրապետության արվեստի վաստակավոր գործիչ Ռուբեն Ալթունյանի եղբայրը։


== Կենսագրություն ==
Ժիրայր Ալթունյանը ծնվել է Երևանում։ 1967 թվականին ավարտել է դպրոցն ու ընդունվել Երևանի Կոմիտասի անվան պետական կոնսերվատորիայի երգչախմբային դիրիժորական բաժին։ 1972 թվականին ավարտել է կոնսերվատորիան՝ ստանալով դիրիժոր-խմբավարի որակավորում։ 1973 թվականին աշխատել է Հայաստանի երգչախմբային ընկերությունում՝ որպես գլխավոր դիրիժոր, 1974-1990 թվականներին՝ Հայաստանի Թաթուլ Ալթունյանի անվան երգի-պարի պետական համույթում՝ որպես գլխավոր խմբավար։ 1990-2002 թվականներին Ժիրայր Ալթունյանին հրավիրել են աշխատելու արտերկրում՝ Սիրիա, Իրան։ Ղեկավարել է Հալեպի «Սպենդիարյան», Դամասկոսի «Քնար», Թեհրանի «Արարատ» երգչախմբերը։ Միաժամանակ, աշխատել է մանկական երաժշտական դպրոցների բազմաթիվ երգչախմբերում։ 2004-2020 թվականներին եղել է Հայաստանի Թաթուլ Ալթունյանի անվան երգի-պարի պետական համույթի գեղարվետսական ղեկավարը։ Հեղինակել է համույթի բազմաթիվ երգերի, պարերի գործիքավորումներ։


== Պարգևներ ==
Հայաստանի արվեստի վաստակավոր գործիչ, 2008։


== Ծանոթագրություններ ==
Վոզնեսենե (գյուղ, Ուգրանսկի շրջան)

Անվան այլ կիրառումների համար տե՛ս՝ ՎոզնեսենեՎոզնեսենե (ռուս.՝ Вознесенье), գյուղ Ռուսաստանի Սմոլենսկի մարզի Ուգրանսկի շրջանի կազմում։
Բնակչությունը 2007 թվականին գրանցված տվյալներով կազմում էր 236 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոռնալբա

Կոռնալբա (իտալերեն՝ Cornalba)՝ կոմունա Իտալիայում, Լոմբարդիա մարզի Բերգամոյի գավառում։ Բնակչությունը ըստ 2008 թվականի տվյալներով կազմում է 286 մարդ։ Խտությունը կազմում է 32 մարդ/կմ²։ Տարածքը՝ 9 կմ²։ Փոստային ինդեքս՝ 24017։ Հեռախոսային կոդ՝ 0345։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոսային համար - 0345 66082
Էլեկտրոնային փոստ - comunedicornalba@virgilio.it


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Պատմության աղբանոց

Պատմության աղբանոց, պատկերավոր արտահայտություն, որտեղ տեղ են գտնում այն մարդիկ, իրադարձությունները, գաղափարախոսությունները և այլն, որոնք մոռացության են մատնվում պատմության ընթացքում։
Ֆրանչեսկո Պետրարկան, այցելելով իր ժամանակի Հռոմ, այն անվանել է «պատմության աղբանոց»։
Ժամանակակից պատմության մեջ առաջիններից մեկն այս արտահայտությունն օգտագործել է Լև Տրոցկին՝ Խորհուրդների երկրորդ համագումարը լքած մենշևիկներին ուղղված ուղերձում (1917 թվականի նոյեմբերի 7)։ 

Այս արտահայտության օգտագործման մեկ այլ հայտնի օրինակ է դարձել 1982 թվականի հունիսի 8-ին Բրիտանիայի համայնքների պալատում Ռոնալդ Ռեյգանի ելույթը, որում նա Խորհրդային Միությունը անվանել է «չարի կայսրություն»։

Օգտագործման վերջին օրինակներից մեկն այն հայտարարությունն է, որը 2011 թվականի մարտին Լիբիայի քաղաքացիական պատերազմի ժամանակ Մուամար Քադաֆին արել էր ՆԱՏՕ-ի երկրների հասցեին, որոնք սկսել էին Լիբիայի ռմբակոծությունները։


== Ծանոթագրություններ ==
Օկտյաբրսկի (գյուղ, Ռադիշչևսկի շրջան)

Անվան այլ կիրառումների համար տե՛ս՝ ՕկտյաբրսկիՕկտյաբրսկի (ռուս.՝ Октябрьский), գյուղ Ռուսաստանի Ուլյանովսկի մարզի Ռադիշչևսկի շրջանի կազմում։
Բնակչությունը վերջին գրանցված տվյալներով կազմում էր 1737 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիկտոր Վոուք

Վիկտոր Վոուք (անգլ.՝ Victor Wouk, ապրիլի 27, 1919(1919-04-27), Նյու Յորք, Նյու Յորք - մայիսի 19, 2005(2005-05-19), Նյու Յորք, Նյու Յորք, ԱՄՆ), ամերիկացի գիտնական, ինժեներ, էլեկտրոմոբիլի և հիբրիդային ավտոմոբիլների մշակող։


== Կենսագրություն ==
Վիկտոր Վոուկը ծնվել է 1919 թվականի ապրիլի 27-ին, Նյու Յորքում, Մինսկից վտարանդիներ Աբրամ Իսաակի և Էսթեր Լևինի ընտանիքում։ Նրա եղբայրը գրող Հերման Վոուքն է։ 1939 թվականին Կոլումբիայի համալսարանում ստացել է բակալավրի աստիճան։ 1942 թվականին դարձել է Կալիֆոռնիայի տեխնոլոգիական ինստիտուտի փիլիսոփայության դոկտոր։ 
1959 թվականին մասնակցել է Henney Kilowatt էլեկտրոմոբիլի ստեղծմանը։ 
1960-ական և 1970-ական թվականներին մշակել է էլեկտրոմոբիլների և հիբրիդային ավտոմեքենաների ուրվագիծը ավտոմոբիլային տրանսպորտի համար։ Նա վերասարքավորել է Buick Skylark ավտոմոբիլը` դնելով դրա վրա 20 կվ հզորությամբ էլեկտրական և ռոտորային RX-2 Mazda շարժիչները։ Նախատիպը թեստավորվել է Շրջակա միջավայրի պահպանման գործակալությունում։ Վառելիքի սպառումը նվազել է, սպառվել է ընդամենը 9 %-ը` համեմատած այդ ժամանակվա բենզինե ավտոմոբիլների հետ։    
Այդ աշխատանքի համար ստացել է «Ամերիկյան էլեկտրոմոբիլների և հիբրիդային ավտոմոբիլների պապիկ» մականունը։
Վոուքն ակտիվորեն մասնակցել է էլեկտրոմոբիլների և հիբրիդային ավտոմոբիլների ստանդարտավորմանը. եղել է IEC TC69 and the ISO TC22 SC21 կոմիտեների անդամ։  
Վիկտոր Վոուքը մահացել է 2005 թվականի մայիսի 19-ին, Նյու Յորքում, քաղցկեղից։
Նրա արխիվները պահպանվել են Կալիֆոռնիայի տեխնոլոգիական ինստիտուտում։


== Ծանոթագրություններ ==


== Արտաքին հղումներ ==
Gary Flinn Victor «Wouk’s 1972 Buick Skylark prototype helped him become the godfather of the hybrid electric car»
Լյուբոմիրովկա (այլ կիրառումներ)

Լյուբոմիրովկա, կարող է վերաբերել՝

Լյուբոմիրովկա - գյուղ, Ուկրաինայի Խմելնիցկիի մարզի Նովոուշիցկի շրջանում
Լյուբոմիրովկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Լյուբոմիրովկա - գյուղ, Ուկրաինայի Նիկոլաևի մարզի Կազանկայի շրջանում
Հովհաննես Բոստանջյան

Հովհաննես Նիկոլայի Բոստանջյան (1924, Նոր Բայազետ, Հայկական ԽՍՀ, ԱԽՖՍՀ, ԽՍՀՄ - անհայտ), հայ մանկավարժ, Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։


== Կենսագրություն ==
Հովհաննես Բոստանջյանը ծնվել է 1924 թվականին, Կամո քաղաքում։ Մանկավարժական ուսումնարանն ավարտելուց հետո Հովհաննեսն անցել է ուսուցչական աշխատանքի։ 17 տարեկան է եղել, երբ սկսվել է պատերազմը։ 
Իր նախկին ուսուցիչների հետ նա զինվորագրվել է 408-րդ Հայկական դիվիզիային։ Ծառայել է առանձին սակրավորների գումարտակում և աչքի ընկել գերազանց ծառայությամբ։ 1943 թվականին մասնակցել է Ուկրաինայի Սումի քաղաքի ազատագրման մարտերին և ծանր վիրավորվել։ Ապաքինվելուց հետո ուղարկվել է 18-րդ բանակ։ Շարքային զինվորը կռվել է Նովոռոսիյսկի, Թամանի ազատագրման մարտերին։ 1943 թվականին Կերչ քաղաքի մատույցներում 2-րդ գվարդիական դիվիզիայի մարտիկների շարքերում սերժանտ Հովհաննեսը մասնակցել է № 115 բարձունքի գրավմանը։ Մյուս ստորաբաժանումների փոխգործողությամբ դասակը գրավել է բարձունքը։ Մարտերի ժամանակ Հովհաննեսը վիրավորվել է։ Բուժվելուց հետո, 1944 թվականի ապրիլին, իր դիվիզիայի կազմում մասնակցել է Յալթա, Սևաստոպոլ քաղաքների ազատագրմանը։ Ցուցաբերած արիության և խիզախության համար Հովհաննեսը պարգևատրվել է Կարմիր աստղի շքանշանով և արժանացել է գերագույն գլխավոր հրամանատարի շնորհակալագրին։ Այնուհետև Բոստանջյանը կռվել է 1-ին Մերձբալթյան ռազմաճակատում, մասնակցել Լատվիայի ազատագրմանը և երկրորդ անգամ ծանր վիրավորվելուց հետո, 1944 թվականի դեկտեմբերին վերադարձել է տուն։
1944 թվականին վերադառնալով տուն Բոստանջյանը անցել է մանկավարժական աշխատանքի։ Բոստանջյանը Կամո քաղաքի ճանաչված ուսուցիչներից էր։ Նա աշխատանքին զուգընթաց սովորել և ստացել է բարձրագույն կրթություն։ Վերջին տարիներին Բոստանջյանը վարել է քաղաքային ժողկրթբաժնի դպրոցական տեսչի պաշտոնը և իր հարուստ գիտելիքներն է հաղորդել երիտասարդ ուսուցիչներին։


== Պարգևներ ==
Կարմիր աստղի շքանշան


== Ծանոթագրություններ ==
Սուրբ Գալլի վանքի գրադարան

Սուրբ Գալլի վանքի գրադարան (գերմ.՝ Stiftsbibliothek St. Gallen), ամենահին գրադարանը Շվեյցարիայում։ Հիմնադրվել է  Սուրբ Գալլի վանքի առաջին աբբայի՝ Սուրբ Օտմարի կողմից 8-րդ դարի սկզբում։ Սանկտ Գալլենյան վանքի գրադարանը համարվում է Եվրոպայի հնագույն գրքերի և ձեռագրերի ամենանշանավոր պահոցներից մեկը։
Գրադարանը պարունակում  է  2100 ձեռագիր, որոնք թվագրվում են 8-15-րդ դարերին, (օրինակ՝ «Նիբելունգների երգը» ձեռագիրը) և 1650 ինկունաբուլներ։ Գրադարանի ֆոնդերում պահվում է մոտ 160 հազար օրինակ  գիրք։ Գրադարանը բաց է հանրային այցերի համար։ Մինչև 1900 թվականը հրատարակված գրքերը սպասարկվում են հատուկ ընթերցասրահում։ Գրադարանի գլխավոր սրահը կառուցված է ռոկոկո ոճով։
1983 թվականին գրադարանը Սուրբ Գալլի վանքի հետ միասին ընգրկվել է ՅՈՒՆԵՍԿՕ-ի համաշխարհային ժառանգության ցանկի մեջ։ 20-րդ դարում գրադարանի առավել արժեքավոր երաժշտական ձեռագրերը տպագրվել են ֆաքսիմիլային եղանակով (հատկապես Paléographie musicale սերիայում)։
1990-ական թվականներին բացվել է վիրտուալ գրադարան, որտեղ թվայնացվել են կարևորագույն ձեռագրերը։


== Ծանոթագրություններ ==


== Գրականություն ==
Beat Matthias von Scarpatetti,  Die Handschriften der Stiftsbibliothek St. Gallen. Codices 547—669. Hagiographica, Historica, Geographica 8.-18. Jahrhundert. Harrassowitz, ISBN 978-3-447-04716-6։
Beat Matthias von Scarpatetti,  Die Handschriften der Stiftsbibliothek St. Gallen. Codices 1726—1984 (14.-19. Jahrhundert). Beschreibendes Verzeichnis. Verlag am Klosterhof, ISBN 978-3-906616-02-5։


== Արտաքին հղումներ ==
Վիրտուալ գրադարանը Սուրբ Գալայի վանքում Archived 2016-11-09 at the Wayback Machine. (անգլ.)
Վիրտուալ գրադարանը Սուրբ Գալայի վանքում (անգլ.), (գերմ.), (ֆր.), (իտալ.)
Սուրբ Գալայի վանքի գրադարան
Շախմատի աշխարհի թիմային առաջնություն 2005

Շախմատի աշխարհի թիմային առաջնություն 2005-ը շախմատի աշխարհի թիմային 6-րդ առաջնությունն է, որն անցկացվել է Իսրայելի Բեեր Շևա քաղաքում 2005 թվականի հոկտեմբերի 31-ից նոյեմբերի 11-ը։


= Մասնակիցներ =


= Օրացույց =


== Առաջին շրջան ==


= Տես նաև =
Շախմատի աշխարհի թիմային առաջնություն
Ամբերի շախմատային մրցաշար


= Ծանոթագրություններ =
Altaposten

Altaposten, նորվեգերեն լույս տեսնող օրաթերթ է, որը հրատարակվում է Նորվեգիայի Ֆիննմարկ մարզի Ալտա քաղաքում։ Լույս է տեսնում երկուշաբթիից շաբաթ օրերին։
Թերթը հիմնադրվել է 1969 թվականին։ Նրա առաջին խմբագիրը եղել է Էյստեյն Դալլան։ 1988 թվականին թերթի ղեկավար է դառնում Ուլֆ Յորգենսենը, իսկ 2001 թվականին ղեկավար է դառնում Ռոլֆ Էդմունդ Լունդը։
2010 թվականին թերթի շրջանառությունը կազմում է 5117 տպաքանակ օրինակ։
Altaposten — թերթի հիմնադիրներից մեկը Ávvir-ն է։ Աշխարհի միակ օրաթերթն է, որը լույս է տեսնում հյուսիսնոսամական լեզվով։ Հրատարակվում է Ֆիննմարկում, իսկ թերթի օֆիսները գտնվում են Կարասյոկե և Կյոուտուկեյսկ բնակավայրերում։


== Ծանոթագրություններ ==


== Գրականություն ==
Eikeseth, Knut Roger (2010). «Altaposten». In Flo, Idar. Norske aviser fra A til Å. Norsk presses historie 1660—2010. 4. Oslo: Universitetsforlaget. p. 35. ISBN 978-82-15-01604-7.(նորվ.)


== Արտաքին հղումներ ==
http://www.altaposten.no
Տիմիրովո (գյուղ, Շարանսկի շրջան)

Անվան այլ կիրառումների համար տե՛ս՝ ՏիմիրովոՏիմիրովո (ռուս.՝ Тимирово, բաշկիրերեն՝ Тимер), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 88 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մագադան

Մագադան (ռուսերեն՝ Магада́н), քաղաք, Ռուսաստանի Մագադանի մարզի կենտրոնը։ Նավահանգիստ Օխոտի ծովի Նահաևոյի խորշի ափին։


== Անվանումը ==
Անվանումը առաջացել է օրոչերեն մոնգոդան «ծովային բերուկներ» բառից։


== Պատմություն ==
Որպես բնակավայր առաջացել է 1930-ականների սկզբին՝ Ռուսաստանի հյուսիս-արևելքի բնական ռեսուրսների յուրացման առիթով։


== Ծանոթագրություններ ==
Մ.թ.ա. 132


== Դեպքեր ==


== Ծնունդներ ==
Կամ մ.թ.ա. 134  թվականին՝ Միհրդատ VI Եվպատոր , Պոնտոսի թագավոր մ.թ.ա 111–ից։ Հելլենիստական դարաշրջանի ռազմական և քաղաքական գործիչ։


== Մահեր ==
Ախմերովո (գյուղ, Իշիմբայսկի շրջան)

Անվան այլ կիրառումների համար տե՛ս՝ ԱխմերովոԱխմերովո (ռուս.՝ Ахмерово, բաշկիրերեն՝ Әхмәр), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ալտո դել Կարմեն

Ալտո դել Կարմեն, չիլիական գյուղական համայնք Ատակամայի շրջանի Ուասկո նահանգում։ Համայնքը զբաղեցնում է 5938.7 կմ² տարածք (2293 մղոն²)։


== Ժողովրդագրություն ==
Ըստ Ազգային վիճակագրության ինստիտուտի՝ 2002 թվականին անցկացրած մարդահամարի տվյալներով Ալտո դել Կարմենն ուներ 4840 բնակիչ (2629 տղամարդ և 2211 կին). այս տվյալնեի հիման վրա համայնքը համարվում է գյուղական տարածք։ 1992 և 2002 թվականների մարդահամարների տվյալներով բնակչությունն աճել է 2%-ով (95 մարդ)։


== Վարչական բաժանում ==
Որպես համայնք, Ալտո դել Կարմենը Չիլիի երրորդ մակարդակի վարչական ստորաբաժանումն է, որը կառավարում է քաղաքային խորհուրդը՝ ղեկավար քաղաքապետի կողմից։ Քաղաքապետն ընտրվում է չորս տարին մեկ։
Չիլիի ընտրական ստորաբաժանումների Պատգամավորների պալատում Ալբերտո Ռոբլեսը (PRSD) և Ջովաննի Կալդերոնը (UDI) Ալտո դել Կարմենը ներկայացնում են որպես վեցերորդ ընտրատարածքային մաս, (Կալդերայի, Տիերա Ամարիլայի, Վալլենարի, Ֆրեյրինայի և Ուասկոյի հետ միասին)։ Սենատում Իզաբել Ալենդե Բուսին (PS) և Բալդո Պրոկուրիկա Պրոկուրիցան (RN) համայնքը ներկայացնում են որպես սենատորների 3-րդ ընտրատարածքի մաս (Ատակամայի շրջան)։


== Կարևորագույն նշանակության բնակավայրեր ==


== Ծանոթագրություններ ==


== Արտաքին հղումներ ==
իսպաներենով՝ Municipality of Alto del Carmen
Համայնքի պաշտոնական կայքը
Ալտո դել Կարմեն (citypopulation.de)
Նորք (հեռուստաալիք)

«Նորք» հեռուստաընկերություն, հայկական մասնավոր հեռուստաընկերություն։ Հիմնադրվել է 1996 թվականին՝ առանձնանալով Հայաստանի հեռուստատեսության երկրորդ ալիքից։ Փակվեց 1998 թ. վերջին և փոխարինվեց «Պրոմեթևս» մասնավոր հեռուստաընկերության (այժմ՝ Հայկական երկրորդ հեռուստաալիք)։


== Պատմություն ==


=== Հայկական հեռուստատեսության երկրորդ ծրագիր (1973-1991) և Հայաստանի հեռուստատեսության երկրորդ ալիք (1991-1996) ===
«Միացրեք հեռուստացույցի 11-րդ ալիքը»,-1973թ. «Եթերում է Երևանը» ծրագրերի շաբաթաթերթի 40-րդ համարն այս վերնագրով էր տեղեկացնում Հայաստանի հեռուստատեսության երկրորդ ծրագրի եթերամուտը։ Արդեն 1978-ից Հայաստանի հեռուստատեսության առաջին և երկրորդ ծրագրերի հաղորդումների մոտ 50 տոկոսը եթեր էր տրվում գունավոր պատկերով։


=== «Նորք» հեռուստաընկերություն (1996-1998) ===
1996թ. Հայաստանի հեռուստատեսության երկրորդ ալիքն առանձնացավ և դարձավ ինքնուրույն ծրագիր։ «Նորք» հեռուստաընկերության տնօրեն նշանակվեց Ռոբերտ Մավիսակալյանը։ Կարճ ժամանակահատվածում «Նորք»-ը կարողացավ գրավել հեռուստադիտողների մեծ մասի ուշադրությունը։ Ստեղծվեցին վերլուծական-տեղեկատվական հաղորդաշարեր` «Լուրեր», «Ժամանակաչափ» և այլն։ Եթերում նոր խոսք բերեցին «Արտ 13» հեռուստաընկերության երիտասարդական-ժամանցային հաղորդումները` «Ուշ երեկոյան», «Էսքիզներ» և այլն։ Փակվեց 1998թ. վերջին և ստեղծագործական գրեթե ողջ խումբը տեղափոխվեց «Պրոմեթևս» մասնավոր հեռուստաընկերություն։


== Ղեկավարներ ==


=== Հեռուստաընկերության տնօրեններ ===
Ռոբերտ Մավիսակալյան (1996-1998)
Սեյրան Շահսուվարյան (1998)


== Տարբերանշաններ ==

		
		


== Ծանոթագրություններ ==
Գալիբիխա

Գալիբիխա (ռուս.՝ Галибиха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կիրյաթ Օնո

Կիրյաթ Օնո (եբր. קִרְיַת אוֹנוֹ), Իսրայելի կենտրոնում գտնվող քաղաք, Թել Ավիվ մեգապոլիսի մաս։ Այն հիմնադրվել է 1940 թվականին ճահիճների և արաբների կողքին՝ նոր ժամանած 40 ընտանիքների կողմից, որպես այդ ժամանակաշրջանում (մինչ Իսրայել պետության հիմնադրումը) տեղակայված գյուղատնտեսական ավան։ Բնակչությունը՝ ▲41 900 մարդ (2021)։
Կիրյաթ Օնո անունը ծագում է Մարգարեների Գրքում, ինչպես նաև Գրություններում նշված հին քաղաքի անունից։ Իսրայելում ընդունված ավանդույթի համաձայն՝ նոր քաղաքը պետք է կրի նախկինում այնտեղ գոյություն ունեցած քաղաքի անունը (ընդգծելու համար հին իսրայելական պետության շարունակականությունը ներկայում), Կիրյաթ Օնո անունը փոխառվել է  անհետացած քաղաքից։
Ինչ վերաբերում է իսրայելական շատ քաղաքներին բնորոշ «Կիրյատ» նախածանցին, ապա այն պարզապես նշանակում է քաղաք։
Ինչպես մյուսյուս քաղաքները, որոնք կազմում են «Գուշ-Դան» մեգապոլիսը (Մեծ Թել Ավիվ), Կիրյաթ Օնոն ևս չի կարող ընկալվել շրջակա «քաղաքներից» մեկուսացված։ Իրականում ներկայումս Կիրյաթ Օնոն համարվում է Գուշ Դանի հեղինակավոր և հարմարավետ տարածք, որի բնակիչները հիմնականում աշխատում են Թել Ավիվի բիզնես կենտրոններում։ Կիրյաթ Օնոյի բնակչությունը գրեթե բացառապես աշխարհիկ է։ Նրանց մեջ համեմատաբար քչերն են նախկին ԽՍՀՄ գաղթականներ։
Կիրյաթ Օնոն հարակից է Ռամատ Գանին, Պետահ Տիկվային, Սավյոնին և այլ քաղաքների։


== Բնակչություն ==
Իսրայելի վիճակագրության կենտրոնական բյուրոյի տվյալներով՝ բնակչության թիվը 2018-ի սկզբին կազմել է 39 398 մարդ։


== Ծանոթագրություններ ==


== Արտաքին հղումներ ==
Կիրյաթ Օնոյի քաղաքապետարանի պաշտոնական կայքէջը(եբրայերեն)
Կիրյաթ Օնո քաղաքի պատկերասրահ
Պիցցայի աշխարհի առաջնություն

Պիցցայի աշխարհի առաջնություն (Պիցցայի պատրաստման աշխարհի առաջնություն), ամենամյա խոհարարական մրցույթ՝ նվիրված պիցցային։ Մրցույթի կազմակերպիչներն են Pizza e Pasta Italiana և PizzaNew ամսագրերը։ 2008 թվականին առաջնությանը մասնակցել են խոհարարներ 20 երկրներից։ Պիցցան գնահատում են դատավորները՝ հաշվի առնելով պիցցայի պատրաստման և թխման գործընթացը, դրա համն ու մատուցումը։ Միջոցառման ընթացքում անցկացվում են պիցցայի արագ պատրաստման, «պիցցա-ակրոբատիկայի» և պիցցայի համար ամենաշատ խմորներ պատրաստելու մրցումներ։ Պիցցայի աշխարհի առաջնությունն անցկացվում է Սալսոմաջորե Տերմեում (Իտալիա)։ Որոշ այլ քաղաքներում (օրինակ, Փարիզում և Նեապոլում) կան պիցցային նվիրված այլ խոհարարական միջոցառումներ։
Առաջնությանը ներկա է գտնվում Միսս Իտալիան։ Որպես կանոն՝ պիցցայի աշխարհի առաջնությանը մասնակցում է մոտ 6500 ընկերություն։ Մրցաշարի հաղթողներն ընդգրկվում են Փառքի սրահում և երբեմն հրավիրվում են հաջորդ տարի որպես դատավոր հանդես գալու համար։ Դրանից բացի՝ հաղթող սրճարանն ստանում է 10 000 դոլար։
Նախատեսված են տարբեր անվանակարգեր՝ օրինակ՝ «լավագույն բուսակերական պիցցա», «լավագույն մսային պիցցա»։  Մրցույթի ավարտին ընտրվում է լավագույն պիցցան։ Հաղթող ընկերություններն իրենց հաջողությունը կարող են օգտագործել գովազդի համար։ Նման սրճարանի սեփականատիրոջը բաժին է հասնում ցուցանակը, որը նա կարող է տեղադրել հաստատությունում։
Թոնի Ջեմինյանին առաջնության բազմակի հաղթողներից է։


== Տես նաև ==
Պիցցա


== Ծանոթագրություններ ==


== Արտաքին հղումներ ==
Статья(չաշխատող հղում). The Washington Post . (subscription required)
Smith cooks up success in Italy | Endeavour News Archived 2019-03-06 at the Wayback Machine.
Архивы — OrlandoSentinel.com(չաշխատող հղում)(subscription required)
Участник чемпионата мира по пицце завоевал бронзу(չաշխատող հղում)(subscription required)
Команда готовится к чемпионату мира по пицце Archived 2011-04-24 at the Wayback Machine.  –  PizzaMarketPlace.com
Թեմուր Չխեիձե

Թեմուր Նոդարի Չխեիձե (վրաց.՝ თემურ ნოდარის ძე ჩხეიძე, նոյեմբերի 18, 1943(1943-11-18), Թբիլիսի, Վրացական ԽՍՀ, ԽՍՀՄ - հունիսի 5, 2022(2022-06-05)), վրացի խորհրդային թատերական ռեժիսոր, Ռուսաստանի ժողովրդական արտիստ (1994), Լենինի մրցանակի դափնեկիր (1986)։


== Կենսագրություն ==
Թեմուր Չխեիձեն ծնվել է 1943 թվականի նոյեմբերի 18-ին Թբիլիսիում։ Ավարտել է Թբիլիսիի Շոթա Ռուսթավելու անվան թատերական ինստիտուտը (Դիմիտրի Ալեքսիձեի ինստիտուտ)։ 1965-1967 թվականներին որպես ռեժիսոր աշխատել է Զաուգդիդիի Շալվա Դադիանիի անվան դրամատիկական թատրոնում, իսկ 1967—1970 թվականներին աշխատել է Թբիլիսիի պատանի հանդիսատեսի թատրոնում։ 1970-1980 թվականներին աշխատել է Թբիլիսիի Շոթա Ռուսթավելու անվան ակադեմիական թատրոնում։
1991 թվականից համագործակցել է Գ․ Տովստոնոգովի անվան դրամատիկական մեծ թատրոնի հետ, բայց երկար ժամանակ մերժում էր գլխավոր ռեժիսորի պաշտոնն զբաղեցնելու առաջարկը։ Ավելի ուշ Չխեիձեն ասել է. «Ես գիտեի. ինչ էլ այդտեղ անես, միշտ ավելի վատ կլինի, քան Գ. Տովստոգոնովի օրոք էր։ Բայց նա չկա, և ընդհանրապես, տովստոնոգովներ ծնվում են չափազանց հազվադեպ։ Իսկ կյանքը շարունակվում է, և ես, հիանալով այն թատրոնով, որ եղել է երբևէ, չեմ բեմադրում այնպես, ինչպես Տովստոգանովը»։ Այնուամենայնիվ, 2004 թվականին Չխեիձեն զիջեց թատրոնի գեղարվեստական ղեկավար Կիրիլ Լավրովի երկարամյա հորդորներին և նշանակվեց Գ․ Տովստոնոգովի անվան դրամատիկական մեծ թատրոնի ռեժիսոր։ Լավրովի մահից հետո՝ 2007 թվականին, Չխեիձեն դարձավ թատրոնի գեղարվեստական ղեկավար։
Վերջին տարիներին քննադատները գրում էին Մեծ դրամատիկական թատրոնում առաջացած լճացման մասին, և 2013 թվականի փետրվարի 19-ին Չխեիձեն հրաժարական տվեց։ Իր հրաժարականի պատճառները նա բացատրեց մարտի 4-ին տեղի ունեցած մամուլի ասուլիսի ժամանակ. «Այժմ, հավանաբար, եկել է ժամանակը, երբ Մեծ դրամատիկական թատրոնին անհրաժեշտ են փոփոխություններ, որոնք ես անձամբ չեմ կարող կատարել։ Շատերն ինձ համարում են հետադիմական, սակայն դա իմ սկզբունքային ուղին էր՝ պահպանել Տովստոգանովի ժառանգությունը։ Համոզված եմ, որ կանցնեն ոչ լրիվ 10 տարիներ, և դասական արվեստը նորից պետք կլինի ռուսական թատրոնին։ Մի երիտասարդ մարդ ասել է ինձ, թե իմ ներկայացումները ժամանակավրեպ են։ Ես երախտապարտ եմ նրան ազնվության համար»։
Թիմուր Չխեիձեն մահացել է 2022 թվականի հունիսի 5-ին։


== Պարգներ ==
«Պատվո նշան» շքանշան (14 փետրվարի, 2009 թվական) — հայրենական թատերական արվեստի զարգացման մեջ ունեցած մեծ ներդրման ու երկարամյա ստեղծագործական գործունեության համար
Ռուսաստանի Դաշնության ժողովրդական արտիստ — (12 փետրվարի, 1994 թվական) — թատերական արվեստում ունեցած մեծ ներդրման համար
ՌԴ մշակույթի նախարարության «Ռուսական մշակույթում ունեցած ներդրման համար» կրծքանշան (29 մարտի, 2013)
Լենինի մրցանակ (1986 թվական)
Վրացական ԽՍՀ ժողովրդական արտիստ (1981 թվական)


== Ծանոթագրություններ ==


== Արտաքին հղումներ ==
Կենսագրությունը «Личности Петрбурга» կայքում
Սամսյո (պանիր)

Սամսյո, կովի կաթից դանիական պանիր։ Անունը ստացել է դանիական Սամսյո կղզուց։ Սա Դանիայի ազգային պանիրն է։ Պատրաստվել է XIX դարի սկզբին, երբ Դանիայի թագավորը Դանիա էր հրավիրել շվեյցարական պանրագործների, որպեսզի սովորեն իրենց փորձը։ Այս պանիրը նման է Էմմենտալ պանրին, թեև նրա համն ավելի մեղմ է, քնքուշ և յուղոտ։ Ունի փափուկ առաձգական հյուսվածք, դեղին գույն և տարբեր չափերի անցքեր։ Սովորաբար ունենում է ոսկեգույն ընդերք, ծածկված դեղին պարաֆինով։


== Ծանոթագրություններ ==
Թվերկինգ

Թվերկինգ, (անգլ.՝ twerking ( /ˈtwɜːrkɪŋ/ )), 1980-ականներին Նյու Օրլեանում առաջացած մարմնի թափահարմամբ պարային ոճի ենթատեսակ։ Անհատական այս պարը հիմնականում, բայց ոչ պարտադիր կատարում են կանայք։ Պարողները հետ-հետ են գցում կամ ցցում իրենց կոնքերը կամ թափահարում են իրենց հետույքները՝ հաճախ ծնկները կիսով չափ ծալած դիրքից։ Թվերկինգ յուրահատուկ պարային շարժումների ավելի մեծ խմբի՝ Նյու Օրլեանում ձևավորված հիփ-հոփի յուրահատուկ ոճի «Bounce»-ի (թափահարելու երաժշտական ոճի) մաս է կազմում։ Շարժումները ներառում են «խառնուրդը», «մարզվելը», «կռանալը», «ուսով բրդելը», «ծափ տալը», «հետույքին ծափ տալը» և «վայրի անտառը»՝ բոլորը «Բաունսի» (Bounce) կամ «թափահարման» ոճի մաս են ճանաչված։  Թվերկինգը, ի սկզբանե, պարարվեստի այդ ոճի ընդամենը մեկ շարժումն է՝ տվյորկը։


== Հղումներ ==
Ուարդ շրջան (Տեխաս)

Ուարդ շրջան (անգլ.՝ Ward County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.165 կմ² է, բնակչությունը՝ 10.909 մարդ (2000 թ. տվյալներով)։ Շրջկենտրոնն է Մոնահանս բնակավայրը։ Կազմավորվել է 1887 թ.։
Ակդաղ լեռնաշղթա

Անվան այլ կիրառումների համար տե՛ս՝ Ակդաղ (այլ կիրառումներ)Ակդաղ, լեռնաշղթա Հայկական լեռնաշխարհում, Խնուսի շրջանում, նրա հյուսիսային կողմում։ Ձգվում է հարավ-արևելքից հյուսիս-արևելք մոտ 15 կմ երկարությամբ։ Հյուսիսային և հարավային լանջերին տեղ-տեղ պատահում են անտառներ։


== Ծանոթագրություններ ==
Բիկովո (գյուղ, Դորոգոբուժսկի շրջան)

Անվան այլ կիրառումների համար տե՛ս՝ ԲիկովոԲիկովո (ռուս.՝ Быково), գյուղ Ռուսաստանի Սմոլենսկի մարզի Դորոգոբուժսկի շրջանի կազմում։
Բնակչությունը 2007 թվականին գրանցված տվյալներով կազմում էր 177 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էրկեն-Շախար

Էրկեն-Շախար (ռուս.՝ Эркен-Шахар), գյուղական ավան Ռուսաստանի Դաշնության Կարաչայ-Չերքեզական Հանրապետության Նողայական շրջանի կազմում։
Բնակչությունը 2010 թվականին գրանցված տվյալներով կազմում էր 4184 մարդ։
Ազգային կազմը (2002)․

նողայներ — 1778 մարդ (42,8 %),
ռուսներ — 1402 մարդ (33,8 %),
չերքեզներ — 286 մարդ (6,9 %),
աբազներ — 173 մարդ (4,2 %),
կարաչայներ — 81 մարդ (2 %),
ուկրաինացիներ — 60 մարդ (1,4 %),
հույներ — 31 մարդ (0,7 %),
այլ ազգություններ — 341 մարդ (8,2 %)։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սառվե

Սառվե (էստ․՝ Sarve), գյուղ Էստոնիայի Հիյումաա նահանգի Պյուհալեպա շրջանում։
2011 թվականի տվյալներով գյուղում բնակվում էր 29 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Angel by the Wings (երգ)

Angel by the Wings (երգ), ավստրալիացի հայտնի երգչուհի Սիա Ֆերլերի հեղինակային երգը։ Այն իրականում նախատեսված էր  «Որսորդ արծվի հետ» (2016) ֆիլմի համար։ 2016 թվականի հունվարին  Billboard -ը հրապարակեց, որ ֆիլմը գրվել է հատուկ այդ ֆիլմի համար, իսկ ֆիլմի պրեմիերան տեղի է ունեցել 2016 թվականի հունվարի 24-ին։ Օտտո Բելլը ասել է.
«Ես շատ շնորհակալ եմ Սիային իր ժամանակը օգտագործելու և այս յուրահատուկ երգը գրելու համար։ Նա իր հրաշալի ձայնով վստահել է մեր դոկումենտալ ֆիլմին։ Ես չէի էլ կարող պատկերացնել այլ հրաշալի ձայն, որ կարող էր համապատասխան լինել մեր ֆիլմին։ Սա հրաշալի աղջկա խրոխտ հիմն է»։

Առանձին սինգլի հրապարակումը եղել է 2016 թվականի դեկտեմբերի 2-ին։


== Քննադատությունը ==
Billboard-ից Ջիլ Կոուֆմանը երգը բնորոշել է որպես հանգստացնող և ճիշտ ճկված, որը շատ լավ է լրացնում ֆիլմի պատմությանը։ Consequence of Sound-ից Բեն Կեյնը  ասել է, որ այս երգի կրկներգը թեկուզ պարզ է, բայց բավականին էֆեկտիվ. Դու կարող ես ամեն ինչ»։


== Ծանոթագրություններ ==
Ռազմերթ

Ռազմերթ, շարժունակ զորախմբերի (տանկային, մեքենայացված, հեծյալ, պարտիզանական) թափանցումը հակառակորդի թիկունք նրա կարևոր օբյեկտները (կամուրջներ, օդանավակայաններ, երկաթուղիներ) ոչնչացնելու, մատակարարումը խափանելու, հակառակորդի ուժերը շեղելու նպատակով։ Ռազմերթ կիրառվել է շատ պատերազմներում։ 
Հայտնի են պարտիզանական միավորումների բազմաթիվ ռազմերթները Երկրորդ աշխարհամարտի տարիներին։
Մոլ (փողոց)

Անվան այլ կիրառումների համար տե՛ս՝ Մոլ (այլ կիրառումներ)Մոլ (անգլ.՝ The Mall), փողոց Լոնդոնի Վեստմինստեր շրջանում, որը կապ է հաստատում Բուքինգեմյան պալատի և Թրաֆալգար հրապարակի միջև։
Ստեղծվել է XX դարի սկզբին հատուկ ծեսերի համար բրիտանական եկեղեցականների մասնակցությամբ։ Ազատ օրերին փողոցը փակ է շարժման համար։ Փողոցի հարավային հատվածում է Սենթ-Ջեյմսի զբոսայգին, հյուսիսային հատվածում՝ Լանկաստեր-հաուսը, Սենթ-Ջեյմսի պալատը և Մալբորո-հաուսը, արևմտյան հատվածում՝ Վիկտորիայի արձանը, արևելյան հատվածում՝ Ադմիրալական կամարը։


== Պատկերասրահ ==
Գորդիևկա (գյուղ, Տրոստյանեցի շրջան)

Անվան այլ կիրառումների համար տե՛ս՝ ԳորդիևկաԳորդիևկա (ուկրաիներեն՝ Гордіївка), գյուղ Ուկրաինայի Վիննիցայի մարզի Տրոստյանեցի շրջանում։
2001 թվականի տվյալներով Գորդիևկա գյուղում բնակվում էր 1 416 մարդ։ Բնակավայրը զբաղեցնում է 3,02 կմ² տարածք։ Բնակչության խտությունը կազմում էր 468,87 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Քվեմո Կոդիսծկղարո

Քվեմո Կոդիսծկղարո (վրաց.՝ ქვემო კოდისწყარო), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 870 մետր բարձրության վրա։ Շրջկենտրոն Դուշեթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 14 մարդ։


== Ծանոթագրություններ ==
Կապադովկիայի պատմություն

Կապադովկիա (հուն․՝ Καππαδοκία, պարսկերեն՝ کاپادوکیه‎ (Kâpâdukiye) — «Չքնաղ ձիերի երկիր», լատ.՝ Cappadocia, թուրքերեն՝ Kapadokya), Փոքր Ասիայի արևելքում բնակավայրի պատմական անվանում, որը գտնվում է ժամանակակից Թուրքիայի տարածքում։ Այն կիրառության մեջ է մտել դեռևս անտիկ ժամանակներում և կիրառվում է նաև մեր օրերում։ Շրջանը չունի հստակ քաղաքական սահմաններ, քանի որ դարերի ընթացքում դրանք նշանակալիորեն փոփոխվել են։
Կապադովկիայի պատմությունը ներառում է բավականին երկար ժամանակաշրջան։ Կապադովկիան՝ ի համեմատ այլ փոքրասիական շրջանների, մտնում է այն վայրերի ցուցակի մեջ, որտեղ հայտնաբերվել են մարդկային քաղաքակրթության հնագույն հուշարձաններ։ Մ. թ. ա. մոտ XVIII դարում տարածքը բնակեցվել է խեթերի կողմից։ Հետագա դարերի ընթացքում Կապադովկիան անցնում էր միդիացիներից պարսիկներին և մակեդոնացիներին։ Մ.թ. I դարում Կապադովկիան դարձել է Հռոմեական կայսրության նահանգ, իսկ ավելի ուշ անցել է Բյուզանդիային։ Սկսած XI դարից՝ սկսվեց տարածքի բնակեցումը սելջուկների և օսմանցիների կողմից։ Ներկայումս տարածքը Թուրքիայի մաս է կազմում։


== Հիմնական տարեթվեր ==
Մ. թ.ա. մոտ 13-րդ դար — նվաճումներ խեթերի կողմից,
Մ. թ. ա. 585 — նվաճումներ մակեդոնացիների կողմից,
Մ. թ. ա. 546 — նվաճումներ պարսիկների կողմից,
Մ. թ. ա. 333 — նվաճումներ Ալեքսանդր Մակեդոնացու կողմից,
Մ. թ. ա. 301 — Արիարաթ II ստեղծում է Կապադովկիա թագավորությունը,
Մ. թ. ա. 93 – նվաճումներ հայերի կողմից,
17 – դառնում է Կապադովկիայի հռոմեական նահանգ (միավորվում է Պոնտոսի և Փոքր Հայքի հետ)
1071 ― մտնում է Փիլարտոս Վարաժնունու հայկական պետության կազմի մեջ
1087 — տարածքը նվաճում են սելջուկները,
1515 — Կապադովկիայի վերջնական միացումը Օսմանյան կայսրությանը,
1915 – հայկական բնակչության բնաջնջումը Հայոց ցեղասպանության ընթացքում,
1923 – հունական բնակչության արտաքսում,
1919 թվականից — Թուրքիայի Հանրապետության կազմում է, պաշտոնապես 1923 թվականից։


== Ծանոթագրություններ ==
Գուռնիճ (գետակ)

Գուռնիճ, գետակ Հայկական լեռնաշխարհում, Արաքսի ավազանում, սրա ձախակողմյան վտակ Մուրցի ձախ օժանդակը։ Սկիզբ է առնում Կարգաբազար լեռան հարավային լանջերից։


== Ծանոթագրություններ ==
Լյուբիտով

Լյուբիտով (ուկրաիներեն՝ Любитів), գյուղ Ուկրաինայի Վոլինի մարզի Կովելի շրջանում։
2001 թվականի տվյալներով Լյուբիտով գյուղում բնակվում էր 1 436 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(6877) Ջիադա

(6877) Ջիադա (անգլ.՝ Giada), աստերոիդ աստերոիդների հիմնական գոտում։ Հայտնաբերվել է 1994 թվականի հոկտեմբերի 10-ին Վինչենցո Կազուլիի կողմից Կոլևերդեյում։
Միջին հեռավորությունը Արեգակից կազմում է 2,323001 ա. մ., առավելագույնը մոտենում է 2,0118 ա. մ. հեռավորության վրա և հեռանում 2,6342 ա. մ.։ Արեգակի շուրջ մեկ ամբողջական պտույտ է կատարում 1293,22 երկրային օրվա ընթացքում, իր ուղեծրով շարժվելով միջինում 0,278375 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6877) Ջիադա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Էշվիլեր

Էշվիլեր (ֆր.՝ Eschwiller), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 168 մարդ, բնակչության խտությունը` 48.14 մարդ/կմ²։ Բնակավայրը զբաղեցնում է 3.49 կմ² տարածք։


== Աշխարհագրություն ==
Գտնվում է Փարիզ քաղաքից 350 կմ արևելք, Ստրասբուրգ քաղաքից` 60 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 116 աշխատունակ (15-64 տարեկան)  բնակիչ, որոնցից ակտիվ էին 93-ը, իսկ ոչ ակտիվները` 23։ Ակտիվության ցուցանիշը կազմում է 80,2 %։ 93 աշխատունակ մարդկանցից աշխատել է 87 անձ (51 տղամարդ և 36 կին)։ Գործազուրկ են եղել 6 անձ (3 տղամարդ և 3 կին)։ 23 անաշխատունակներից 3-ը եղել են աշակերտներ կամ ուսանողներ, 9-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազեոտրոպ խառնուրդ

Ազեոտրոպ խառնուրդ (հունարեն՝ α - ժխտական մասնիկ + ξέω – եռում եմ + τροπή – փոփոխություն), լուծույթ, որը թորվում է առանց բաղադրության և եռման կետի փոփոխության, երբ արտաքին ճնշումը հաստատուն է։
Ազեոտրոպ խառնուրդների գոյությունը հայտնաբերել է Դալթոնը (1810 թվականին)։ Ի տարբերություն քիմիական միացությունների, ազեոտրոպ խառնուրդի բաղադրությունը կախված է արտաքին ճնշումից։ Տվյալ նյութերից կազմված լուծույթների հնարավոր բոլոր բաղադրությունների շարքում ազեոտրոպ խառնուրդի եռման կետը, կախված նյութերի բնույթից, ամենաբարձրը կամ ամենացածրն է։
Բազմաթիվ նյութեր ջրի հետ առաջացնում են ազեոտրոպ խառնուրդներ. օրինակ՝ 95,57 % գինու, սպիրտի, 69,2 % ազոտական թթվի, 20,22 % աղաթթվի ջրային լուծույթները, որոնց եռման ջերմաստիճանները համապատասխանաբար 78,15 °C, 121,9 °C և 108,6 °C են (1 մթնոլորտ ճնշման տակ)։
Արտադրության մեջ օգտագործվող՚ լուծույթների մեծ մասը ազեոտրոպ խառնուրդներ են։


== Ծանոթագրություններ ==


== Գրականություն ==
Химическая энциклопедия / Редкол.: Кнунянц И.Л. и др.. — М.: Советская энциклопедия, 1988. — Т. 1 (Абл-Дар). — 623 с.
Азеотропная смесь // Казахстан. Национальная энциклопедия. — Алматы: «Қазақ энциклопедиясы», 2004. — Т. I. — ISBN 9965-9389-9-7.


== Արտաքին հղումներ ==
«What is an Azeotrope?»։ B/R Corporation։ Արխիվացված է օրիգինալից 2007-04-24-ին։ Վերցված է մարտի 24, 2007 
Ponton Jack (September 2001)։ «Azeotrope Databank» (Queriable database)։ The Edinburgh Collection of Open Software for Simulation and Education, Edinburgh University։ Արխիվացված է օրիգինալից 2007-04-24-ին։ Վերցված է ապրիլի 9, 2007 
Dr G. A. Busato; Professor G. Bashein (2004)։ «The halothane/ether azeotrope – A reconsideration» (PDF)։ Update in Anaesthesia 18։ Արխիվացված է օրիգինալից 2016-02-02-ին։ Վերցված է սեպտեմբերի 26, 2014 
Azeotrope defined with a limerick.
«Publications about the separation of the azeotropes»։ BUTE Department of Process Engineering, Hungary։ Վերցված է ապրիլի 9, 2007
Ֆլուր

Ֆլուր (ֆր.՝ Floure), համայնք Ֆրանսիայի Օկսիտանիա մարզի Օդ գավառում:
Բնակչությունը 2008 թվականի դրությամբ կազմում է 361 մարդ, բնակչության խտությունը` 84.94 մարդ/կմ²: Բնակավայրը զբաղեցնում է 4.25 կմ² տարածք:


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 125 կմ հարավ-արևմուտք, Կարկասոն քաղաքից` 12 կմ արևելք:


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 240 աշխատունակ (15-64 տարեկան)  բնակիչ, որոնցից ակտիվ էին 165-ը, իսկ ոչ ակտիվները` 75: Ակտիվության ցուցանիշը կազմում է 68,8 %: 165 աշխատունակ մարդկանցից աշխատել է 139 անձ (75 տղամարդ և 64 կին): Գործազուրկ են եղել 26 անձ (15 տղամարդ և 11 կին): 75 անաշխատունակներից 27-ը եղել են աշակերտներ կամ ուսանողներ, 21-ը` թոշակառուներ, իսկ 27-ը չեն աշխատել տարբեր պատճառներով:


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Վելիկիե Սորոչինցի

Վելիկիե Սորոչինցի (ուկրաիներեն՝ Великі Сорочинці), գյուղ Ուկրաինայի Պոլտավայի մարզի Միրգորոդի շրջանում։ Բնակավայրը նախկինում նաև անվանվել է Կրասնոպոլ, Սորոչինցի, Ներոնովիչի։ Հիմնադրվել է 1620-ական թվականներին։
2001 թվականի տվյալներով Վելիկիե Սորոչինցի գյուղում բնակվում էր 4 050 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Venom (երգ, Էմինեմ)

«Venom», ամերիկացի ռեփեր Էմինեմի երգը, որը գրվել է 2018 թվականի նույնանուն ֆիլմի համար։ Ներառվել է նրա Kamikaze ալբոմում։ Թողարկվել է 2018 թվականի սեպտեմբերի 21-ին՝ որպես թվային սինգլ։ Ալբոմի թողարկմանը հաջորդում է մի շարք երկրների երաժշտական շքերթներում բարձր հորիզոնականներ գլավելը։ Երգը հայտնվել է  ԱՄՆ-ի, Կանադայի և Ավստրալիայի թոփ 50-ի շարքում։


== Բեքգրաունդ ==
2018 թվականի օգոստոսի 30-ին Էմինեմը հրապարակում է 15 վայրկյան տևողությամբ թիզերը։ Հոլովակում գրված էր «Venom» , որի «E» տառը շրջվում է։ Վերջինս հանդիսանում է Էմինեմի խորհրդանշանը։ Յոթ ժամ անց՝ 2018 թվականի օգոստոսի 31-ին, հրապարակվեց Էմինեմի նախապես չծանուցված Kamikaze ալբոմը, որտեղ "Venom" սինգլը հանդես է գալիս որպես ալբոմի եզրափակիչ երգ։ 2018 թվականի սեպտեմբերի 21-ին երգը թողարկվեց որպես թվային սինգլ։
Այն ներառում է ծանուցումներ Վենոմ ֆիլմի և նրա կերպար Էդի Բրոքի վերաբերյալ։


== Տեսահոլովակ ==
2018 թվականի հոկտեմբերի 3-ին Էմինեմը իր թվիթերյան էջում գրառում է կատարել այն մասին, որ երգը կհրապարակվի հաջորդ ուրբաթ։ Տեսահոլովակը հրապարակվել է 2018 թվականի հոկտեմբերի 5-ին։ Որպես նախորդ՝ «Fall» տեսահոլովակի շարունակություն, առաջին տեսարանը ցույց է տալիս, որ անցորդը գտնում է նախկինում կոտրատված Revival CD-ն, տուփը բացելով տեսնում է ամբողջովին սև սկավառակ։ Նա այն դնում է պայուսակի մեջ և նստում ավտոբուս։ Երբ երգը սկսվում է, սիմբիոտիկ սկավառակը սկսում է քայլել մարդու պարանոցի վրայով և «ստիպում» նրան երգել։ Նա վարակում է վարորդին՝ նրան ավտոբուսի դռնից դուրս նետելով, որը նույնպես սկսում է երգել։ Էմինեմի սիմբիոտը տարածվում է ամենուր, վարակում անմեղ անցորդների, որոնք երգելու ընթացքում վնաս են պատճառում քաղաքին։ Տեսահոլովակի սկզբում Էմինեմը մի մութ սենյակում էր, որտեղ միայն ետնամասից մի լույս էր վառվում։ Նա երգի կատարման ժամանակ ամբողջովին սև է հագնված եղել։ Իսկ հոլովակի վերջին հատվածում, վերջին զոհը, վարակվելով սիմբիոտով վերածվում է Էմինեմի և կատարում վերջին կրկներգը, իսկ հետո վերածվում Marvel Comics'-ի կերպար Վենոմին։


== Կենդանի կատարումներ ==
2018 թվականի հոկտեմբերի 15-ի «Jimmy Kimmel Live!» ուշ-գիշերային շոուի հերթական սերիայի ընթացքում, Էմինեմը կատարում է երգը՝ Նյու Յորքի Empire State Building-ի 103-րդ հարկում։ Կատարումը հրապարակվել է 2018 թվականի հոկտեմբերի 6-ին։ Այն 8 րոպե տևողությամբ հոլովակի մի մասն է, որի հեղինակներն են Ջեյմս Լարեսն ու մեքսիկական ծագմամբ ամերիկացի կատակերգու Գիլերմո Ռոդիգեսն ։ Տեսահոլովակը նկարահանվել է Google Pixel 3 բջջային հեռախոսով։


== Շքերթներ ==


== Սերտիֆիկացում ==


== Ծանոթագրություններ ==
Լիդինո (գյուղ, Վոլնովախսկի շրջան)

Անվան այլ կիրառումների համար տե՛ս՝ ԼիդինոԼիդինո (ուկրաիներեն՝ Лідине), գյուղ Ուկրաինայի Դոնեցկի մարզի Վոլնովախսկի շրջանում։
2001 թվականի տվյալներով Լիդինո գյուղում բնակվում էր 79 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուդնյա (գյուղ, Խիսլավիչսկի շրջան)

Անվան այլ կիրառումների համար տե՛ս՝ ՌուդնյաՌուդնյա (ռուս.՝ Рудня), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պավել Վեյնբերգ

Պավել Իսաևիչ Վեյնբերգ (ապրիլի 6, 1846(1846-04-06), Օդեսա, Խերսոնի նահանգ, Ռուսական կայսրություն - օգոստոսի 6, 1904(1904-08-06), Սանկտ Պետերբուրգ, Ռուսական կայսրություն), ռուս գրող, հումորիստ։


== Կենսագրություն ==
Ծնվել է նոտարի ընտանիքում, ծնողներն էին երկրորդ գիլդիայի վաճառական Իսա Սեմենովիչ (Վոլֆովիչ) Վեյնբերգը (1791-1865) և Ռոզա Աբրամովնա Վեյնբերգը։ Ծնողներն ունենալով հրեական ծագում, 1830 թվականին ընդունել են ուղղափառությունը։ Սովորել է Օդեսայի 2-րդ գիմնազիայում։ Նա ծառայել է երկաթգծի վրա, խաղացել Օդեսայի ռուսական թատրոնում՝ Ն.Կ. Միլոսլավսկու խմբում։ 1860-ական թվականների վերջերին հանդես եկավ հրեական, ռուսական, հայկական կյանքի ընթերցող և պատմող։ Նա թողարկեց մի շարք հավաքածուներ՝ տեսարանների, անեկդոտների, պատմությունների հավաքածուների շարք։ 1880 թվականին ընդունվեց Ալեքսանդրյան թատրոնի խմբում։ Փոքրիկ դերեր խաղալուց հետո, մի քանի տարի անց դուրս եկավ թատրոնից։ Շրջագայեց, հաջողությամբ խաղաց իր տեսարանները։ 1891 թվականին լուրջ հիվանդության պատճառով գամվեց մահճակալին։


== Գրական գործունեություն ==
Իր խաղացանկից տեսարաններ և անեկդոտնոր է տպագրել «Զվարճանք» և այլ հումորային ամսագրերում։ 1870 թվականին նա թողարկեց «Տեսարաններ հրեական կյանքից» առանձին հրատարակությունը։ Չնայած հավաքածուն բացասական քննադատության արժանացավ, սակայն 20-րդ դարի սկզբին հաջողություն ունեցավ և դիմակայեց 8 հրատարակության։ Թողարկեց «Նոր տեսարաններ և անեկդոտներ հրեական, հայկական, հունական, գերմանական և ռուսական կյանքից» (Սանկտ Պետերբուրգ, 1880), «Նոր պատմություններ և տեսարաններ» (Սանկտ Պետերբուրգ, 1886), «Պատմությունների և տեսարանների ամբողջական հավաքածու» (Սանկտ Պետերբուրգ, 1896):


== Ընտանիք ==
Դերասանի հայրը դրամատուրգ և բանաստեղծ գրող Պավել Պավլովիչ Վեյնբերգն է, բանաստեղծ Պետրա Իսաևիչի Վեյնբերգի եղբայրը, կոմպոզիտոր Յակով Վլադիմիրի Վեյնբերգի և ֆիզիկոս Բորիս Պետրովիչ Վեյնբերգի հորեղբայրը։
Պ. Ի. Վեյնբերգի եղբայրը՝ իրավաբան, ուսանողական քարտուղար Յակով Իսաևիչ Վեյնբերգը ամուսնացած էր կոմպոզիտոր Անտոն Գրիգորևիչ Ռուբինշտեյնի քրոջ՝ Լյուբով Գրիգորևնա Վեյնբերգի հետ, նրանց դուստրը՝ Նադեժդա Յակովլևնա Շվեդովան (1852-1892)(մանկագիր եւ մանկավարժ) ամուսնացած էր Նովոռոսիսկի համալսարանի ֆիզիկոս և ռեկտոր Ֆ.Ն. Շվեդովի հետ։
Մյուս եղբայրը` Սիմոն Իսաևիչ Վեյնբերգը (1835-?) երրորդ գիլդիայի վաճառական էր, նրա թոռն էր բանաստեղծ Գեորգի Ադամովը։ Քույրը՝ Աննա Իսաևնա Վեյնբերգը (1827—?), 1861 թվականին ամուսնացավ Օդեսայի քաղաքային բժիշկ Դմիտրի Միխայլովիչ Լևենսոնի հետ (1830-1883 թթ., Նրա եղբոր` Ս.Մ. Լևենսոնի թոռը` բանաստեղծ Կորնե Չուկովսկին էր):


== Ծանոթագրություններ ==


== Գրականություն ==
Русские писатели. 1800 — 1917. Биографический словарь. Т. 1: А — Г. Москва: Большая российская энциклопедия, 1989. С. 401.
Лев Бердников Братья-антиподы. Пётр и Павел Вейнберги
Կրուա Ֆոնսոմ

Կրուա Ֆոնսոմ (ֆր.՝ Croix-Fonsomme), Ֆրանսիայում գտնվող համայնք, մտնում է Պիկարդիա երկրամասի կազմի մեջ։ Համայնքի գավառը համարվում է Էնան։ Մտնում է Բոեն ան Վերմանդուա կանտոնի կազմի մեջ։ Համայնքի շրջանն է համարվում Սեն Կանտենը։
Համայնքի INSEE ծածկագիրն է 02240։


== Բնակչություն ==
Համայնքի բնակչությունը 2010 թվականի մարդահամարի տվյալներով կազմել է 227 մարդ։


== Տնտեսություն ==
2010 թվականին 138 մարդկանցից (15—64 տարեկան) 103-ը եղել են առավել ակտիվ տնտեսվարողներ, 35-ը եղել են համեմատաբար ոչ ակտիվ (ակտիվության ցուցանիշը կազմել է 74,6 %, 1999 թվականին կազմել է 68,8 %)։ 103 ակտիվ մարդկանցից 90-ը աշխատել են տարբեր ձեռնարկություններում (49 տղամարդ և 41 կին), անաշխատունակների թիվը կազմում է 13 (5 տղամարդ և 8 կին)։ 35 ոչ ակտիվ մարդկանցից 11-ը եղել են կամ աշակերտ կամ էլ ուսանող, 13-ը եղել են թոշակառու, 11-ը եղել են ոչ ակտիվ այլ պատճառներով։


== Տես նաև ==
Ֆրանսիայի շրջանների ցանկ


== Աղբյուրներ ==
Կրուա Ֆոնսոմ ազգային համալսարի վիճակագրությունը (ֆր.)


== Ծանոթագրություններ ==